กฎสำนักนายกรัฐมนตรีกฎสำนักนายกรัฐมนตรีว่าด้วยเครื่องแบบพิเศษสำหรับข้าราชการกรมทรัพยากรทางทะเลและชายฝั่งพ.ศ. ๒๕๕๐[๑] อาศัยอำนาจตามความในมาตรา๖ และมาตรา ๗ แห่งพระราชบัญญัติเครื่องแบบข้าราชการฝ่ายพลเรือน พุทธศักราช ๒๔๗๘นายกรัฐมนตรีออกกฎสำนักนายกรัฐมนตรีไว้ ดังต่อไปนี้ข้อ ๑ ลักษณะ ชนิดและประเภทของเครื่องแบบพิเศษข้าราชการกรมทรัพยากรทางทะเลและชายฝั่งกับการแต่งเครื่องแบบให้เป็นไปตามที่กำหนดในกฎสำนักนายกรัฐมนตรีนี้ภาค ๑เครื่องแบบพิเศษข้าราชการกรมทรัพยากรทางทะเลและชายฝั่งชาย หมวด ๑ชนิดของเครื่องแบบ ข้อ ๒ เครื่องแบบพิเศษข้าราชการกรมทรัพยากรทางทะเลและชายฝั่งชายมี ๓ ชนิด คือ(๑)เครื่องแบบปฏิบัติงานและพิธีการประจำสำนักงานกรมทรัพยากรทางทะเลและชายฝั่งประกอบด้วย(ก) หมวกทรงหม้อตาลสีกรมท่า(ข) เสื้อคอพับสีฟ้าอ่อนแขนสั้นหรือแขนยาว(ค) กางเกงขายาวสีกรมท่า(ง) เข็มขัดด้ายถักสีกรมท่า(จ) รองเท้าหุ้มส้นหนังสีดำ(๒) เครื่องแบบปฏิบัติการป้องกันและปราบปรามทางบก ประกอบด้วย(ก) หมวกทรงอ่อนมีกะบังสีกรมท่า(ข) เสื้อคอแบะสีกรมท่าแขนยาวพับแขน และเสื้อยืดคอกลมสีกรมท่าแขนสั้น(ค) กางเกงขายาวสีกรมท่า(ง) เข็มขัดด้ายถักสีกรมท่า(จ) รองเท้าสูงครึ่งน่องสีดำ(๓) เครื่องแบบปฏิบัติการป้องกันและปราบปรามทางเรือ ประกอบด้วย(ก) หมวกทรงอ่อนมีกะบังสีกรมท่า(ข) เสื้อคอแบะสีฟ้าอ่อนแขนยาวพับแขน และเสื้อยืดคอกลมสีฟ้าอ่อนแขนสั้น(ค) กางเกงขายาวสีกรมท่า(ง) เข็มขัดด้ายถักสีกรมท่า(จ) รองเท้าหุ้มส้นหนังสีดำหมวด ๒ส่วนของเครื่องแบบ ข้อ ๓ หมวก มี ๒ แบบ คือ(๑)[๒]หมวกทรงหม้อตาลสีกรมท่า มีเครื่องประกอบดังต่อไปนี้(ก) กะบัง ทำด้วยหนังหรือวัตถุเทียมหนังสีดำสำหรับข้าราชการตำแหน่งประเภททั่วไป ระดับอาวุโสตำแหน่งประเภทวิชาการระดับชำนาญการและระดับชำนาญการพิเศษและตำแหน่งประเภทอำนวยการระดับต้นที่ขอบโค้งของกะบังทั้งด้านซ้ายและด้านขวาปักด้วยดิ้นทองหรือวัตถุเทียมดิ้นทองเป็นรูปช่อชัยพฤกษ์ด้านละ ๑ ช่อ โดยปักหรือทำมาบรรจบกันที่ตรงกลางของกะบังสำหรับข้าราชการตำแหน่งประเภททั่วไประดับทักษะพิเศษ ตำแหน่งประเภทวิชาการระดับเชี่ยวชาญและระดับทรงคุณวุฒิตำแหน่งประเภทอำนวยการระดับสูงและตำแหน่งประเภทบริหารระดับต้นและระดับสูงที่ขอบโค้งของกะบังทั้งด้านซ้ายและด้านขวาปักด้วยดิ้นทองหรือวัตถุเทียมดิ้นทองเป็นรูปช่อชัยพฤกษ์ด้านละ ๒ ช่อ โดยปักหรือทำมาบรรจบกันที่ตรงกลางของกะบัง(ข) สายรัดคางกว้าง ๑.๒ เซนติเมตรทำด้วยดิ้นทองหรือวัตถุเทียมดิ้นทองปลายสายมีดุมโลหะสีทองตราครุฑพ่าห์ขนาดเล็กติดอยู่ที่ริมขอบหมวก ข้างละ ๑ ดุม(ค) ผ้าพันหมวกสีกรมท่ากว้าง ๔ เซนติเมตร(ง)ตราหน้าหมวก เป็นรูปเครื่องหมายราชการกระทรวงทรัพยากรธรรมชาติและสิ่งแวดล้อมทำด้วยโลหะสีทองมีขนาดวัดเส้นผ่าศูนย์กลาง ๖ เซนติเมตรข้อ ๔[๓]เสื้อ มี ๓ แบบ คือ(๑) เสื้อคอพับสีฟ้าอ่อน แขนยาวรัดข้อมือ มีดุมที่ข้อมือข้างละ ๑ ดุมหรือแขนสั้นเหนือศอกเล็กน้อย มีกระเป๋าเย็บติดที่อกเสื้อ ข้างละ ๑ กระเป๋ากระเป๋าเสื้อมีแถบอยู่ตรงกลางตามแนวดิ่งกว้าง ๓.๕ เซนติเมตรมุมกระเป๋าเป็นรูปตัดพองาม มีใบปกกระเป๋าเป็นรูปมนชายกลางแหลมหรือตัดมุมมีดุมขัดใบปกกระเป๋าข้างละ ๑ ดุม สำหรับขัดใบปกกระเป๋า ตัวเสื้อผ่าอกตลอดมีสาบกว้าง ๓.๕ เซนติเมตร ติดดุมตามแนวอกเสื้อ ๖ ดุม ระยะห่างเท่า ๆ กันพอสมควรดุมทั้งหมดเป็นรูปกลมแบนทำด้วยวัตถุสีเดียวกับสีเสื้อติดเครื่องหมายราชการกระทรวงทรัพยากรธรรมชาติและสิ่งแวดล้อมทำด้วยโลหะสีทองที่ปกคอเสื้อด้านหน้าทั้งสองข้างที่ไหล่เสื้อทั้งสองข้างประดับอินทรธนูและเครื่องหมายตำแหน่งยาวตามความยาวของบ่าเมื่อสวมเสื้อนี้ให้ขัดดุมทุกดุม ยกเว้นดุมบนสุดที่อกเสื้อติดกับคอและให้สอดชายเสื้อไว้ในกางเกง(๒) เสื้อคอแบะสีกรมท่า แขนยาวทรงกระบอกคอแบะออก ตัวเสื้อผ่าอกตลอดติดดุมตามแนวอกเสื้อ ๕ ดุม ระยะห่างเท่า ๆ กันพอสมควรดุมทั้งหมดเป็นรูปกลมแบนทำด้วยวัตถุสีเดียวกับสีเสื้อที่อกเสื้อมีกระเป๋ารูปสี่เหลี่ยมตัดมุมที่ก้นกระเป๋าทั้งสองข้าง ข้างละ ๑ กระเป๋ามีใบปกกระเป๋าและตัดมุมรับกับก้นกระเป๋า มีดุมขัดใบปกกระเป๋าข้างละ ๑ ดุมสำหรับขัดใบปกกระเป๋าให้ปักเครื่องหมายราชการกระทรวงทรัพยากรธรรมชาติและสิ่งแวดล้อมแสดงสังกัดทำด้วยไหมถักสีทองที่ปกคอเสื้อข้างซ้าย และให้ปักเครื่องหมายตำแหน่งด้วยไหมสีทองที่ปกคอเสื้อข้างขวาสำหรับเครื่องหมายตำแหน่งให้อนุโลมตามข้อ ๑๔ แต่ให้มีขนาดเล็กลงครึ่งหนึ่งและให้พับปลายแขนเสื้อขึ้นมาเพียงศอกเมื่อสวมเสื้อนี้ให้สอดชายเสื้อไว้ในกางเกง(๓) เสื้อคอแบะสีฟ้าอ่อน แขนยาวทรงกระบอกคอแบะออก ตัวเสื้อผ่าอกตลอดติดดุมตามแนวอกเสื้อ ๕ ดุม ระยะห่างเท่า ๆ กันพอสมควรดุมทั้งหมดเป็นรูปกลมแบนทำด้วยวัตถุสีเดียวกับสีเสื้อที่อกเสื้อมีกระเป๋ารูปสี่เหลี่ยมตัดมุมที่ก้นกระเป๋าทั้งสองข้าง ข้างละ ๑ กระเป๋ากระเป๋าเสื้อมีแถบอยู่ตรงกลางตามแนวดิ่งกว้าง ๓.๕ เซนติเมตร มุมกระเป๋าเป็นรูปตัดพองามมีใบปกกระเป๋าเป็นรูปมนชายกลางแหลมหรือตัดมุม มีดุมขัดใบปกกระเป๋าข้างละ ๑ ดุมสำหรับขัดใบปกกระเป๋าให้ปักเครื่องหมายราชการกระทรวงทรัพยากรธรรมชาติและสิ่งแวดล้อมแสดงสังกัดทำด้วยไหมถักสีทองที่ปกคอเสื้อข้างซ้าย และให้ปักเครื่องหมายตำแหน่งด้วยไหมสีทองที่ปกคอเสื้อข้างขวาสำหรับเครื่องหมายตำแหน่งให้อนุโลมตามข้อ ๑๔ แต่ให้มีขนาดเล็กลงครึ่งหนึ่งและให้พับปลายแขนเสื้อขึ้นมาเพียงศอกเมื่อสวมเสื้อนี้ให้สอดชายเสื้อไว้ในกางเกงเสื้อแบบที่(๑) (๒) และ (๓) ให้ปักเครื่องหมายราชการกรมทรัพยากรทางทะเลและชายฝั่งที่แขนเสื้อข้างซ้ายและให้ปักเครื่องหมายแสดงต้นสังกัดตามที่อธิบดีกรมทรัพยากรทางทะเลและชายฝั่งกำหนดที่แขนเสื้อข้างขวาหรือที่อกเสื้อหรือกระเป๋าเสื้อด้านขวาข้อ ๕ กางเกง มี ๒ แบบ คือ(๑) กางเกงขายาวสีกรมท่า ทรงกระบอก ไม่พับปลายขา ปลายขายาวปิดตาตุ่ม กว้างไม่น้อยกว่า๒๒ เซนติเมตร และไม่เกิน ๒๖ เซนติเมตรที่ขอบเอวมีห่วงสำหรับสอดเข็มขัดทำด้วยผ้าสีเดียวกับกางเกง กว้างไม่เกิน ๑เซนติเมตร จำนวน ๗ ห่วง ที่แนวตะเข็บกางเกงด้านข้างมีกระเป๋าเจาะข้างละ ๑ กระเป๋าด้านหลังมีกระเป๋าเจาะไม่มีปก ๒ ข้าง ข้างละ ๑ กระเป๋า และจะมีดุมขัดปากกระเป๋าด้วยหรือไม่ก็ได้(๒) กางเกงขายาวสีกรมท่า ทรงกระบอก ไม่พับปลายขา ปลายขายาวปิดตาตุ่มกว้างไม่น้อยกว่า ๒๒ เซนติเมตร และไม่เกิน ๒๖ เซนติเมตรที่ขอบเอวมีห่วงสำหรับสอดเข็มขัดทำด้วยผ้าสีเดียวกับกางเกง กว้างไม่เกิน ๑เซนติเมตร จำนวน ๗ ห่วง ที่แนวตะเข็บกางเกงด้านข้างมีกระเป๋าเจาะข้างละ ๑ กระเป๋าด้านหลังมีกระเป๋าเจาะมีปก ๒ ข้าง ข้างละ ๑ กระเป๋า ขัดดุมสีกรมท่าข้างละ ๑ ดุมและที่ตะเข็บกางเกงด้านนอกเหนือเข่าเล็กน้อยทั้งสองข้าง มีกระเป๋ารูปสี่เหลี่ยมมีใบปกกระเป๋า ๒ ข้าง ข้างละ ๑ กระเป๋า มุมกระเป๋าและใบปกกระเป๋าเป็นรูปมนชายหรือตัดมุมมีดุมสีกรมท่าขัดใบปกกระเป๋าข้างละ ๒ ดุมข้อ ๖ เข็มขัด ทำด้วยด้ายถักสีกรมท่า กว้าง ๓.๒ เซนติเมตรหัวเข็มขัดทำด้วยโลหะสีทองรูปสี่เหลี่ยมผืนผ้าทางนอนมุมมน กว้าง ๓.๕ เซนติเมตร ยาว ๕ เซนติเมตร มีรูปสัญลักษณ์กระทรวงทรัพยากรธรรมชาติและสิ่งแวดล้อมอยู่กึ่งกลางหัวเข็มขัดไม่มีเข็มสำหรับสอดรู ปลายเข็มขัดตัดตรงและหุ้มด้วยโลหะสีทองกว้าง ๑ เซนติเมตรข้อ ๗ รองเท้า มี ๒ แบบ คือ(๑) รองเท้าหุ้มส้นหนังสีดำ(๒) รองเท้าสูงครึ่งน่องสีดำรองเท้าทุกแบบต้องมีส้นไม่มีลวดลาย และใช้รองเท้าชนิดผูกเชือกเวลาสวมรองเท้าให้สวมถุงเท้าสีเดียวกับรองเท้าภาค ๒เครื่องแบบพิเศษข้าราชการกรมทรัพยากรทางทะเลและชายฝั่งหญิง หมวด ๑ชนิดของเครื่องแบบ ข้อ ๘เครื่องแบบพิเศษข้าราชการกรมทรัพยากรทางทะเลและชายฝั่งหญิง มี ๓ ชนิด คือ(๑) เครื่องแบบปฏิบัติงานและพิธีการประจำสำนักงานกรมทรัพยากรทางทะเลและชายฝั่งประกอบด้วย(ก) หมวกทรงหม้อตาลสีกรมท่า(ข) เสื้อคอพับสีฟ้าอ่อนแขนสั้นหรือแขนยาว(ค) กางเกงขายาวหรือกระโปรงสีกรมท่า(ง) เข็มขัดด้ายถักสีกรมท่า(จ) รองเท้าหุ้มส้นหนังสีดำ(๒) เครื่องแบบปฏิบัติการป้องกันและปราบปรามทางบก ประกอบด้วย(ก) หมวกทรงอ่อนมีกะบังสีกรมท่า(ข) เสื้อคอแบะสีกรมท่าแขนยาวพับแขน และเสื้อยืดคอกลมสีกรมท่าแขนสั้น(ค) กางเกงขายาวสีกรมท่า(ง) เข็มขัดด้ายถักสีกรมท่า(จ) รองเท้าสูงครึ่งน่องสีดำ(๓) เครื่องแบบปฏิบัติการป้องกันและปราบปรามทางเรือ ประกอบด้วย(ก) หมวกทรงอ่อนมีกะบังสีกรมท่า(ข) เสื้อคอแบะสีฟ้าอ่อนแขนยาวพับแขน และเสื้อยืดคอกลมสีฟ้าอ่อนแขนสั้น(ค) กางเกงขายาวสีกรมท่า(ง) เข็มขัดด้ายถักสีกรมท่า(จ) รองเท้าหุ้มส้นหนังสีดำหมวด ๒ส่วนของเครื่องแบบ ข้อ ๙ หมวกข้าราชการหญิงให้ใช้หมวกได้ ๒ แบบโดยอนุโลมตามแบบหมวกของข้าราชการชายตามข้อ ๓ (๑) และ (๒)ข้อ ๑๐ เสื้อข้าราชการหญิงให้ใช้เสื้อได้ ๓ แบบโดยอนุโลมตามแบบเสื้อของข้าราชการชายตามข้อ ๔ (๑) (๒) และ (๓)ข้อ ๑๑ กางเกงและกระโปรง(๑) ข้าราชการหญิงให้ใช้กางเกงได้ ๒ แบบ โดยอนุโลมตามแบบกางเกงของข้าราชการชายตามข้อ๕ (๑) และ (๒)(๒) กระโปรงสีกรมท่า ยาวปิดเข่าพอสมควรทางด้านหน้าขวาและซ้ายมีกระเป๋าเจาะข้างข้างละ ๑ กระเป๋า ไม่มีใบปกกระเป๋าปากกระเป๋าเฉียงลงทางข้างเล็กน้อย หรือจะไม่มีกระเป๋าก็ได้ชายกระโปรงไม่บานข้อ ๑๒ เข็มขัดข้าราชการหญิงให้ใช้เข็มขัด โดยอนุโลมตามแบบเข็มขัดของข้าราชการชายตามข้อ๖ข้อ ๑๓ รองเท้าข้าราชการหญิงให้ใช้รองเท้าได้ ๒แบบ คือ(๑) รองเท้าหุ้มส้นหนังสีดำ ส้นสูงไม่เกิน ๓.๕เซนติเมตร(๒) รองเท้าสูงครึ่งน่องสีดำภาค ๓อินทรธนูและเครื่องหมาย ข้อ ๑๔[๔]อินทรธนู มีลักษณะแข็ง สำหรับข้าราชการตำแหน่งประเภททั่วไประดับปฏิบัติงานและระดับชำนาญงานและตำแหน่งประเภทวิชาการระดับปฏิบัติการทำด้วยสักหลาดสีกรมท่าเป็นแผ่นสี่เหลี่ยมผืนผ้าปลายแหลมสำหรับข้าราชการตำแหน่งประเภททั่วไประดับอาวุโสและระดับทักษะพิเศษตำแหน่งประเภทวิชาการระดับชำนาญการ ระดับชำนาญการพิเศษ ระดับเชี่ยวชาญและระดับทรงคุณวุฒิ ตำแหน่งประเภทอำนวยการระดับต้นและระดับสูงและตำแหน่งประเภทบริหารระดับต้นและระดับสูงทำด้วยดิ้นทองเป็นแผ่นสี่เหลี่ยมผืนผ้าปลายแหลมกว้าง ๕ เซนติเมตร ยาว ๑๓ เซนติเมตรที่ตอนปลายติดดุมโลหะสีทองเป็นรูปครุฑพ่าห์ขนาดเล็ก ๑ ดุมมีเครื่องหมายตำแหน่งและส่วนประกอบบนอินทรธนู ดังต่อไปนี้(๑) ข้าราชการตำแหน่งประเภทวิชาการระดับทรงคุณวุฒิและตำแหน่งประเภทบริหารระดับสูงด้านบนห่างจากปลายอินทรธนู ๒.๕ เซนติเมตรประดับด้วยโลหะสีทองดุนนูนเป็นรูปสัญลักษณ์อักษร ทช ขนาดเส้นผ่าศูนย์กลาง ๓.๕ เซนติเมตร ด้านล่างห่างจากต้นอินทรธนู ๐.๕เซนติเมตร ประดับด้วย โลหะสีทองดุนนูนรูปดอกลำแพน ๖ กลีบ ขนาดเส้นผ่าศูนย์กลาง ๒เซนติเมตร ๔ ดอก เป็นรูปสี่เหลี่ยมข้าวหลามตัด(๒) ข้าราชการตำแหน่งประเภททั่วไประดับทักษะพิเศษตำแหน่งประเภทวิชาการระดับเชี่ยวชาญตำแหน่งประเภทอำนวยการระดับสูงและตำแหน่งประเภทบริหารระดับต้น ด้านบนห่างจากปลายอินทรธนู ๒.๕ เซนติเมตรประดับด้วยโลหะสีทองดุนนูนเป็นรูปสัญลักษณ์อักษร ทช ขนาดเส้นผ่าศูนย์กลาง ๓.๕ เซนติเมตร ด้านล่างห่างจากต้นอินทรธนู ๐.๕เซนติเมตร ประดับด้วยโลหะสีทองดุนนูนรูปดอกลำแพน ๖ กลีบ ขนาดเส้นผ่าศูนย์กลาง ๒เซนติเมตร ๓ ดอก เป็นรูปสามเหลี่ยมหน้าจั่ว(๓) ข้าราชการตำแหน่งประเภทวิชาการระดับชำนาญการพิเศษและตำแหน่งประเภทอำนวยการระดับต้น ด้านบนห่างจากปลายอินทรธนู ๒.๕ เซนติเมตรประดับด้วยโลหะสีทองดุนนูนเป็นรูปสัญลักษณ์อักษร ทช ขนาดเส้นผ่าศูนย์กลาง ๓.๕ เซนติเมตร ด้านล่างห่างจากต้นอินทรธนู ๐.๕เซนติเมตร ประดับด้วยโลหะสีทองดุนนูนรูปดอกลำแพน ๖ กลีบ ขนาดเส้นผ่าศูนย์กลาง ๒เซนติเมตร ๒ ดอก ตรงกึ่งกลางด้านกว้างอินทรธนู และเว้นระยะห่าง ๐.๕ เซนติเมตร(๔) ข้าราชการตำแหน่งประเภททั่วไประดับอาวุโสและตำแหน่งประเภทวิชาการระดับชำนาญการด้านบนห่างจากปลายอินทรธนู ๒.๕ เซนติเมตรประดับด้วยโลหะสีทองดุนนูนเป็นรูปสัญลักษณ์อักษร ทช ขนาดเส้นผ่าศูนย์กลาง ๓.๕ เซนติเมตร ด้านล่างห่างจากต้นอินทรธนู ๐.๕เซนติเมตร ประดับด้วยโลหะสีทองดุนนูนรูปดอกลำแพน ๖ กลีบ ขนาดเส้นผ่าศูนย์กลาง ๒เซนติเมตร ๑ ดอก ตรงกึ่งกลางด้านกว้างอินทรธนู(๕) ข้าราชการตำแหน่งประเภททั่วไประดับชำนาญงานด้านบนห่างจากปลายอินทรธนู ๒.๕ เซนติเมตรประดับด้วยโลหะสีทองดุนนูนเป็นรูปสัญลักษณ์อักษร ทช ขนาดเส้นผ่าศูนย์กลาง ๓.๕ เซนติเมตร ด้านล่างห่างจากต้นอินทรธนู ๐.๕เซนติเมตร มีแถบดิ้นทองกว้าง ๑.๒ เซนติเมตร ๔ แถบ ตรึงตามขวางบนอินทรธนูและเว้นระยะห่าง ๐.๕ เซนติเมตร(๖) ข้าราชการตำแหน่งประเภทวิชาการระดับปฏิบัติการด้านบนห่างจากปลายอินทรธนู ๒.๕ เซนติเมตร ประดับด้วยโลหะสีทองดุนนูนเป็นรูปสัญลักษณ์อักษรทช ขนาดเส้นผ่าศูนย์กลาง ๓.๕ เซนติเมตรด้านล่างห่างจากต้นอินทรธนู ๐.๕ เซนติเมตร มีแถบดิ้นทองกว้าง ๑.๒ เซนติเมตร ๓ แถบ ตรึงตามขวางบนอินทรธนูและเว้นระยะห่าง ๐.๕ เซนติเมตร(๗)ข้าราชการตำแหน่งประเภททั่วไประดับปฏิบัติงาน ด้านบนห่างจากปลายอินทรธนู ๒.๕เซนติเมตร ประดับด้วยโลหะสีทองดุนนูนเป็นรูปสัญลักษณ์อักษร ทช ขนาดเส้นผ่าศูนย์กลาง ๓.๕ เซนติเมตรด้านล่างห่างจากต้นอินทรธนู ๐.๕ เซนติเมตร มีแถบดิ้นทองกว้าง ๑.๒ เซนติเมตร ๒ แถบ และมีแถบกว้าง๐.๖ เซนติเมตร ๑ แถบ แทรกอยู่ระหว่างกลาง ตรึงตามขวางบนอินทรธนู และเว้นระยะห่าง๐.๕ เซนติเมตรข้อ ๑๕[๕]การประดับอินทรธนูและเครื่องหมายตำแหน่งให้ใช้ประดับกับเครื่องแบบพิเศษข้าราชการชายตามข้อ ๒ (๑)และเครื่องแบบพิเศษข้าราชการหญิงตามข้อ ๘ (๑)ข้อ ๑๖[๖] ป้ายชื่อและตำแหน่ง ให้มีป้ายชื่อพื้นสีดำทำด้วยโลหะหรือพลาสติกขนาดกว้างไม่เกิน ๒.๕ เซนติเมตร ยาวไม่เกิน ๗.๕ เซนติเมตร แสดงชื่อตัว ชื่อรอง ชื่อสกุลและชื่อตำแหน่งในการบริหารงานหรือชื่อตำแหน่งในสายงาน ประดับที่อกเสื้อเหนือกระเป๋าบนขวาสำหรับเครื่องแบบตามข้อ ๒ (๒) และ (๓) และข้อ ๘ (๒) และ (๓) ให้ใช้ป้ายชื่อผ้าสีเดียวกับสีเสื้อขนาดกว้างไม่เกิน ๔ เซนติเมตร ยาวไม่เกิน ๑๒ เซนติเมตร ปักชื่อตัว ชื่อรอง และชื่อสกุลด้วยไหมสีทองประดับที่อกเสื้อเหนือกระเป๋าบนขวาภาค ๔เบ็ดเตล็ด ข้อ ๑๗เครื่องแบบพิเศษข้าราชการกรมทรัพยากรทางทะเลและชายฝั่งแบบใดจะต้องแต่งในโอกาสใด ให้เป็นไปตามที่อธิบดีกรมทรัพยากรทางทะเลและชายฝั่งกำหนดข้อ ๑๘ข้าราชการกรมทรัพยากรทางทะเลและชายฝั่งซึ่งได้รับพระราชทานเครื่องราชอิสริยาภรณ์หรือได้รับพระราชทานพระบรมราชานุญาตให้ประดับเครื่องราชอิสริยาภรณ์ต่างประเทศให้ประดับแพรแถบเครื่องราชอิสริยาภรณ์ที่อกเสื้อเหนือกระเป๋าบนซ้ายเว้นแต่เครื่องราชอิสริยาภรณ์มีกฎหมายกำหนดให้ประดับที่อกเสื้อข้างขวาให้ติดแพรแถบที่อกเสื้อเหนือกระเป๋าบนขวาในกรณีที่มีแถบแพรหลายแถบให้ติดเรียงกันเป็นแถวยาว แถวละไม่เกิน ๕ แถบข้อ ๑๙ข้าราชการกรมทรัพยากรทางทะเลและชายฝั่งซึ่งได้รับเครื่องหมายแสดงความสามารถหรือเข็มแสดงวิทยฐานะของสถาบันการศึกษาของทางราชการให้ประดับเครื่องหมายหรือเข็มนั้นได้ตามที่กระทรวงนั้นกำหนดข้อ ๒๐ให้กรมทรัพยากรทางทะเลและชายฝั่งจัดให้มีหรือเขียนรูปตัวอย่างเครื่องแบบพิเศษนี้ขึ้นไว้เป็นมาตรฐานและสอดส่องควบคุมการแต่งเครื่องแบบให้เป็นไปตามกฎนี้ให้ไว้ ณ วันที่ ๑๘ สิงหาคม พ.ศ. ๒๕๕๐พลเอก สุรยุทธ์ จุลานนท์นายกรัฐมนตรีหมายเหตุ :-เหตุผลในการประกาศใช้กฎสำนักนายกรัฐมนตรีฉบับนี้ คือเนื่องจากข้าราชการกรมทรัพยากรทางทะเลและชายฝั่งมีหน้าที่และภารกิจต้องดำเนินการด้านการอนุรักษ์ทรัพยากรทางทะเลชายฝั่ง และป่าชายเลนตามกฎหมายว่าด้วยการประมง กฎหมายว่าด้วยป่าสงวนแห่งชาติกฎหมายว่าด้วยการสงวนและคุ้มครองสัตว์ป่า กฎหมายว่าด้วยอุทยานแห่งชาติกฎหมายว่าด้วยป่าไม้ กฎหมายว่าด้วยสวนป่า กฎหมายว่าด้วยเลื่อยโซ่ยนต์และกฎหมายว่าด้วยการส่งเสริมและรักษาคุณภาพสิ่งแวดล้อมรวมทั้งต้องร่วมปฏิบัติงานกับหน่วยงานอื่นทั้งในด้านการป้องกันและปราบปรามโดยเฉพาะการปฏิบัติงานในหน่วยป้องกันรักษาป่าชายเลนและการปฏิบัติงานประจำเรือตรวจการณ์ทางทะเลซึ่งมีความจำเป็นต้องใช้อาวุธสงครามสมควรกำหนดให้ข้าราชการกรมทรัพยากรทางทะเลและชายฝั่งมีเครื่องแบบพิเศษเพิ่มขึ้นจากเครื่องแบบข้าราชการฝ่ายพลเรือนเพื่อให้เหมาะสมกับภารกิจและพื้นที่ปฏิบัติการจึงจำเป็นต้องออกกฎสำนักนายกรัฐมนตรีนี้กฎสำนักนายกรัฐมนตรีว่าด้วยเครื่องแบบพิเศษสำหรับข้าราชการกรมทรัพยากรทางทะเลและชายฝั่ง(ฉบับที่ ๒) พ.ศ. ๒๕๕๘[๗]หมายเหตุ:- เหตุผลในการประกาศใช้กฎสำนักนายกรัฐมนตรีฉบับนี้ คือเนื่องจากพระราชบัญญัติระเบียบข้าราชการพลเรือน พ.ศ. ๒๕๕๑ได้ปรับปรุงระบบตำแหน่งของข้าราชการพลเรือนสามัญจากเดิมที่จำแนกตำแหน่งตามระดับมาตรฐานกลาง ๑๑ ระดับ เป็นให้จำแนกตำแหน่งตามกลุ่มลักษณะงาน๔ ประเภท และคณะรัฐมนตรีมีมติเมื่อวันที่ ๙ กุมภาพันธ์ ๒๕๕๓ให้ส่วนราชการที่มีเครื่องแบบพิเศษอยู่แล้วปรับปรุงการประดับเครื่องหมายตำแหน่งบนอินทรธนูของเครื่องแบบพิเศษของแต่ละส่วนราชการเพื่อให้สอดคล้องกับระบบการจำแนกตำแหน่งใหม่ดังกล่าว ซึ่งกรมทรัพยากรทางทะเลและชายฝั่งเป็นส่วนราชการที่มีเครื่องแบบพิเศษสมควรแก้ไขเพิ่มเติมเครื่องประกอบหมวกทรงหม้อตาล เสื้อ อินทรธนูและเครื่องหมายตำแหน่งบนอินทรธนูของเครื่องแบบพิเศษสำหรับข้าราชการกรมทรัพยากรทางทะเลและชายฝั่งรวมทั้งป้ายชื่อและตำแหน่งให้สอดคล้องกับหลักการข้างต้น จึงจำเป็นต้องออกกฎสำนักนายกรัฐมนตรีนี้ปริยานุช/ผู้จัดทำ๑๒ กันยายน ๒๕๕๐วิศนี/ปรับปรุง๑๐ มิถุนายน ๒๕๕๘วิชพงษ์/ตรวจ๑๒ มิถุนายน ๒๕๕๘[๑] ราชกิจจานุเบกษาเล่ม ๑๒๔/ตอนที่ ๔๘ ก/หน้า ๑/๒๘ สิงหาคม ๒๕๕๐[๒] ข้อ ๓ (๑)แก้ไขเพิ่มเติมโดยกฎสำนักนายกรัฐมนตรีว่าด้วยเครื่องแบบพิเศษสำหรับข้าราชการกรมทรัพยากรทางทะเลและชายฝั่ง(ฉบับที่ ๒) พ.ศ. ๒๕๕๘[๓] ข้อ ๔แก้ไขเพิ่มเติมโดยกฎสำนักนายกรัฐมนตรีว่าด้วยเครื่องแบบพิเศษสำหรับข้าราชการกรมทรัพยากรทางทะเลและชายฝั่ง(ฉบับที่ ๒) พ.ศ. ๒๕๕๘[๔] ข้อ ๑๔แก้ไขเพิ่มเติมโดยกฎสำนักนายกรัฐมนตรีว่าด้วยเครื่องแบบพิเศษสำหรับข้าราชการกรมทรัพยากรทางทะเลและชายฝั่ง(ฉบับที่ ๒) พ.ศ. ๒๕๕๘[๕] ข้อ ๑๕แก้ไขเพิ่มเติมโดยกฎสำนักนายกรัฐมนตรีว่าด้วยเครื่องแบบพิเศษสำหรับข้าราชการกรมทรัพยากรทางทะเลและชายฝั่ง(ฉบับที่ ๒) พ.ศ. ๒๕๕๘[๖] ข้อ ๑๖แก้ไขเพิ่มเติมโดยกฎสำนักนายกรัฐมนตรีว่าด้วยเครื่องแบบพิเศษสำหรับข้าราชการกรมทรัพยากรทางทะเลและชายฝั่ง(ฉบับที่ ๒) พ.ศ. ๒๕๕๘[๗] ราชกิจจานุเบกษาเล่ม ๑๓๒/ตอนที่ ๔๘ ก/หน้า ๑/๓ มิถุนายน ๒๕๕๘